Diari Oficial de la Generalitat Valenciana


Sumari del DOGV 4169, del 16-01-2002 (2002/290)

ORDRE de 7 de gener de 2002, de la Conselleria d'Economia, Hisenda i Ocupació, per la qual es modifica l'Ordre de 18 d'octubre de 1999, de la Conselleria d'Ocupació, sobre homologació d'especialitats formatives i la seua impartició als centres col·laboradors de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/01/07/(2)/dof/vci/html**

### Dades del document

Número de DOGV
:   4169

Data del DOGV
:   16-01-2002

Secció del DOGV
:   I. DISPOSICIONS GENERALS

Número del document
:   2002/290


Data del document
:   07-01-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * legislació
    * lluita contra l'atur
    * programa d'ensenyament
    * formació professional

ORDRE de 7 de gener de 2002, de la Conselleria d'Economia, Hisenda i Ocupació, per la qual es modifica l'Ordre de 18 d'octubre de 1999, de la Conselleria d'Ocupació, sobre homologació d'especialitats formatives i la seua impartició als centres col·laboradors de la Comunitat Valenciana. [2002/290]
  
Exposició de motius
  
La creació del SERVEF per Llei 3/2000, de 17 d'abril (DOGV núm. 3.737, de 26 d'abril de 2000), ha suposat l'aparició d'un ens autònom que integra en les seues competències les que anteriorment exercia la Conselleria d'Ocupació, i després de l'aprovació del seu Reglament d'Organització, mitjançant Decret del Govern Valencià 41/2001, de 27 de febrer (DOGV núm. 3.950, d'1 de març de 2001), s'ha creat una nova àrea dependent del director general del SERVEF, que segons l'article 20 assumirà entre altres funcions les corresponents a la preparació dels expedients homologació dels centres col·laboradors en matèria de formació professional.
  
La posada en marxa des del mes de novembre de la citada nova Àrea comporta no sols una reorganització interna que afectarà els servicis centrals i territorials i una reestructuració de tasques amb l'objectiu de donar complida resposta a aquest important àmbit de gestió del SERVEF, la qual cosa fa necessari la modificació de l'Ordre de 18 d'octubre de 1999, sobre homologació de centres col·laboradors en els termes d'aquesta ordre.
  
En virtut de tot allò que s'ha exposat, i en ús de les atribucions que em confereix la Llei 5/1983, de 30 de desembre, de Govern Valencià, i el Reglament Orgànic i Funcional de la Conselleria,
  
Ordene
  
Article únic
  
1. L'article 5, apartat 3, queda redactat de la següent manera:
  
«Comprovat el compliment dels requisits establits en l'article 4, la unitat responsable de la tramitació de l'expedient elevarà informe amb proposta de resolució a l'Àrea de Planificació i Avaluació de Centres del SERVEF, la qual en verificarà el contingut i sotmetrà a resolució del director general del SERVEF la proposta aprovatòria o denegatòria, si és procedent.»
  
2.Se suprimeix l'apartat 4.
  
3. L'article 6 queda redactat de la següent manera:
  
«El director general del SERVEF adoptarà la resolució atorgant l'homologació del centre i les seues especialitats o, si és procedent, denegant-la.
  
La citada resolució s'adoptarà en el termini màxim de sis mesos des de la data de la presentació de la sol·licitud, excepte períodes de suspensió per completar documentació requerida, al terme del qual, si no hi ha resolució expressa, s'entendrà atorgada positivament.
  
Contra l'acte d'aprovació o denegació de l'homologació, que esgota la via administrativa, s'hi podrà interposar recurs potestatiu de reposició davant del mateix òrgan en el termini d'un mes a partir del dia següent de la notificació, o bé en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.»
  
4. En l'article 7 s'inclou un nou paràgraf:
  
«3. Qualsevol canvi de naturalesa jurídica del titular requerirà l'informe previ de l'Àrea de Planificació i Avaluació de Centres, i autorització prèvia del director general del SERVEF per a continuar exercint les especialitats formatives homologades, per la qual se li requerirà la documentació corresponent.»
  
5. L'article 8, primer paràgraf, queda redactat de la següent manera:
  
«El director general del SERVEF podrà adoptar la revocació o l'extinció de la condició de centre homologat, prèvia audiència del titular, quan incórrega en algun dels següents supòsits: [?].»
  
6. L'article 9, primer paràgraf, queda redactat de la següent manera:
  
«Es podrà adoptar la revocació o l'extinció de l'homologació d'alguna o totes les especialitats formatives mitjançant resolució del director general del SERVEF, prèvia audiència del titular del centre: [?].»
  
DISPOSICIONS FINALS
  
Primera
  
Es faculta el director general del SERVEF per a adoptar les instruccions o les resolucions que siguen oportunes per al millor compliment d'aquesta ordre.
  
Segona
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 7 de gener de 2002
  
El conseller d'Economia, Hisenda i Ocupació,


Còpia Permalink ELI